钦定古今图书集成/明伦汇编/官常典/第635卷 > 薛胄
## 钦定古今图书集成/明伦汇编/官常典/第635卷 > 薛胄

按《隋书》本传，“胄字绍元，河东汾阴人也。父端，周蔡州
刺史。胄性慷慨，志立功名。周明帝时，袭爵文城郡公，
累迁上仪同，寻拜司金大夫，后加开府。高祖受禅，擢
拜鲁州刺史。未之官，检校庐州总管事，寻除兖州刺
史。及到官，系囚数百，胄剖断旬日便了，囹圄空虚。有
陈州人向道力者，伪作高平郡守，将之官，胄遇诸涂”，
察其有异，将留诘之，司马王君复固谏，乃听诣郡。既
而悔之，即遣主簿追禁道力。有部人徐俱罗者，尝任

岂容疑之？”君馥以俱罗所陈，又固请胄，胄呵君馥曰：
“吾已察知此人诈也。司马容奸，当连”其坐。君馥乃止。
遂往收之，道力惧而引伪。其发奸摘伏，皆此类也。时
人谓为神明。先是，兖州城东，沂、泗二水合而南流，汎
滥大泽中。胄遂积石堰之，使决令西注，陂泽尽为良
田。又通转运，利尽淮海，百姓赖之，号为薛公丰兖渠。
胄以天下太平，登封告禅，帝王盛烈，遂遣博士登太
山，观古迹，撰《封禅图》及仪上之。高祖谦让不许。后转
郢州刺史，前后俱有惠政。征拜卫尉卿。